गुड़ा रामा गांव के ग्रामीणों के साथ आला अधिकारी कर रहे खिलवाड़
गर्मीकी दस्तक के साथ ही आहोर विधानसभा क्षेत्र के विभिन्न गांवों में पेयजल व्यवस्था लडख़ड़ानी शुरू हो गई है। ग्राम पंचायत मुख्यालय जैसे गांवों के साथ जलदाय विभाग के अधिकारी किसी तरह का ध्यान नहीं देकर लोगों के साथ खिलवाड़ कर रहे हैं। गौरतलब है कि निंबला ग्राम पंचायत के गुड़ा रामा ग्राम में जलदाय विभाग का जीएलआर छह माह से सूखा पड़ा है। पानी नहीं आने से लोगों को पेयजल किल्लत का सामना करना पड़ रहा है। आहोर जलदाय विभाग की अनदेखी के चलते लोगों को पानी नसीब नहीं हो रहा है।
गांव में लगे दो हैण्डपंप भी खराब होने के कारण गांव के लोगों को मजबूरन तालाब में बनी बावड़ी से पानी निकाल कर गंदा पानी पीना पड़ रहा है। जिस तालाब का पानी ग्रामीण पीने को मजबूर है, उसका पानी गांव के पशु भी पी रहे हैं। तालाब का गंदे पानी से बीमारियां फैलने का खतरा भी बढ़ रहा है। कई लोग तो मंहगे दाम देकर टैंकर से पानी मंगवा रहे हैं।
छह माह से पेयजल किल्लत
^छहमाह से पानी नहीं मिलने से महिलाओं को दूर-दूर के कुओं से पानी लाकर पीना पड़ रहा है। लोगों का कहना कि पेयजल समस्या के समाधान के लिए जलदाय विभाग के अधिकारियों को कई बार लिखित मौखिक में शिकायत की गई, लेकिन समस्या का समाधान नहीं हो पाया। -राधेश्याम वैष्णव, निजी शिक्षक
गंदा पानी पीना पड़ रहा है
^गुड़ारामा के ग्रामीणों ने बताया कि पहले जीएलआर में निंबला ग्राम पंचायत के क्षेत्र धोणारी वीर धुमडा माताजी जाने वाले रास्ते पर सरकारी कुएं से पानी की सप्लाई रोजाना होती थी, जो लगभग दो साल से अधिक दिन से नहीं हो रही है। जिससे लोगों को मजबूर होकर तालाब का गंदा पानी पीना पड़ रहा हैं। -मानाराम मेघवाल, ग्रामवासी
शंखवाली. गुडा रामा में छह महीने से सूखा पड़ा जीएलआर बेरी से पानी भरता बालक। फोटो| भास्कर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva